CELEX: C2004/262/05
Language: hu
Date: 2004-10-23 00:00:00
Title: A Bíróság ítélete (második tanács) 2004. szeptember 9-én a C-195/02. sz. Európai Közösségek Bizottsága kontra Spanyol Királyság ügyben (Tagállami mulasztás – 91/439/EGK irányelv – Vezetői engedély – Kölcsönös elismerés – Kötelező nyilvántartásba vétel és csere – Az irányelv átültetését megelőzően kiadott vezetői engedélyek megújításának feltételei)

23.10.2004   
            
            
               HU
            
            
               Az Európai Unió Hivatalos Lapja
            
            
               C 262/3
            
         
      A BÍRÓSÁG ÍTÉLETE
   
   (második tanács)
   2004. szeptember 9-én
   a C-195/02. sz. Európai Közösségek Bizottsága kontra Spanyol Királyság ügyben (1)
   
   (Tagállami mulasztás - 91/439/EGK irányelv - Vezetői engedély - Kölcsönös elismerés - Kötelező nyilvántartásba vétel és csere - Az irányelv átültetését megelőzően kiadott vezetői engedélyek megújításának feltételei)
   (2004/C 262/05)
   Az eljárás nyelve: spanyol
   A C-195/02. sz. Európai Közösségek Bizottsága (meghatalmazottak: F. Castillo de la Torre és W. Wils) kontra Spanyol Királyság (meghatalmazott: N. Díaz Abad), támogatja: a Holland Királyság (meghatalmazottak: H. G. Sevenster és S. Terstal), valamint Nagy-Britannia és Észak-Írország Egyesült Királysága (meghatalmazott: P. Ormond, segítője: A. Robertson) ügyben, az EK 226. cikk alapján benyújtott, tagállami mulasztás megállapítása iránti kereset tárgyában, a Bíróság (második tanács), tagjai C. W. A. Timmermans, a tanács elnöke, J.-P. Puissochet, R. Schintgen (előadó), F. Macken és N. Colneric, bírák, főtanácsnok: P. Léger, hivatalvezető: M. Múgica Arzamendi vezető tisztviselő, 2004. szeptember 9-én meghozta ítéletét, amelynek rendelkező része a következő:
   
               1)
            
            
               Az 1997. május 30-i Reglamento de conductores (gépjárművezetői szabályzat) 22-24. cikkének és 25. cikke (2) bekezdésének, valamint ugyanezen szabályzat hetedik átmeneti rendelkezésének elfogadásával a Spanyol Királyság elmulasztotta az 1996. július 23-i 96/47/EK tanácsi irányelvvel módosított, a vezetői engedélyekről szóló, 1991. július 29-i 91/439/EGK tanácsi irányelv 1. cikkének (2) bekezdéséből és 7. cikke (1) bekezdésének a) pontjából, valamint I. mellékletének 4. pontjából fakadó kötelezettségei teljesítését.
            
         
               2)
            
            
               A Spanyol Királyság köteles a költségek viselésére.
            
         
               3)
            
            
               A Holland Királyság valamint Nagy-Britannia és Észak-Írország Egyesült Királysága viselik saját költségeiket.
            
         
      (1)  HL C 191., 2002.8.10.